דראפט ה-WNBA
בחירות ראשונות

דינה הד (אנ') היא הראשונה שנבחרה בדראפט ה-WNBA והיא המבוגרת ביותר שנבחרה במקום הראשון, כשב-1997, בגיל 27, נבחרה ראשונה בדראפט ה-Elite על ידי יוטה סטארז. לורן ג'קסון היא הצעירה ביותר שנבחרה ראשונה בדראפט, כשסיאטל סטורם בחרה בה ב-2001, בגיל 19 בלבד.
15 מ-27 בחירות הדראפט הראשונות זכו בפרס רוקי השנה ב-WNBA מאז ייסוד הפרס ב-1998. בנוסף, ארבע מהן נבחרו למשחק האולסטאר של ה-WNBA בעונת הרוקי שלהן וקנדיס פארקר אף זכתה בפרס ה-MVP של העונה הסדירה ב-WNBA בעונתה הראשונה ב-2008 לאחר שנבחרה ראשונה בדראפט על ידי לוס אנג'לס ספארקס.
הקבוצה שבחרה הכי הרבה פעמים ראשונה בדראפט היא לאס וגאס אייסז על גלגוליה השונים (יוטה סטארז וסן אנטוניו סטארס), שבחרה חמש פעמים במקום הראשון. אחריה נמצאת סיאטל סטורם עם ארבע בחירות ראשונות, ואחריה פיניקס מרקורי עם שלוש בחירות.
שלוש מהבחירות הראשונות בדראפט היו בין-לאומיות (מרגו דידק מפולין, אן ווטרס מבלגיה ולורן ג'קסון מאוסטרליה), אך מאז 2002 נבחרו במקום הראשון רק אמריקאיות. אוניברסיטת קונטיקט הוציאה מקרבה הכי הרבה בחירות ראשונות בדראפט, כשחמש מהכדורסלניות שנבחרו במקום הראשון שיחקו בקבוצת כדורסל המכללות של האוניברסיטה, ואחריה אוניברסיטת טנסי עם שלוש בחירות ראשונות.
| דראפט | שם | מדינה | מכללה/קבוצה | קבוצה בוחרת |
| --- | --- | --- | --- | --- |
| 1997 Elite | דינה הד | ארצות הברית ארצות הברית | אוניברסיטת טנסי | יוטה סטארז |
| 1997 | טינה תומפסון | ארצות הברית ארצות הברית | אוניברסיטת דרום קליפורניה | יוסטון קומטס |
| 1998 | מרגו דידק | פולין פולין | ויכוואניה פיזיצ'נגו (פולין) | יוטה סטארז |
| 1999 | צ'אמיק הולדסקלו | ארצות הברית ארצות הברית | אוניברסיטת טנסי | וושינגטון מיסטיקס |
| 2000 | אן ווטרס | בלגיה בלגיה | ואלנסיין (צרפת) | קליבלנד רוקרס |
| 2001 | לורן ג'קסון | אוסטרליה אוסטרליה | קנברה קפיטלס (אוסטרליה) | סיאטל סטורם |
| 2002 | סו בירד | ארצות הברית ארצות הברית | אוניברסיטת קונטיקט | סיאטל סטורם |
| 2003 | לטויה תומאס | ארצות הברית ארצות הברית | אוניברסיטת המדינה של מיסיסיפי | קליבלנד רוקרס |
| 2004 | דיאנה טוראסי | ארצות הברית ארצות הברית | אוניברסיטת קונטיקט | פיניקס מרקורי |
| 2005 | ג'אנל מקארווי | ארצות הברית ארצות הברית | אוניברסיטת מינסוטה | שארלוט סטינג |
| 2006 | סימון אוגוסטוס | ארצות הברית ארצות הברית | אוניברסיטת המדינה של לואיזיאנה | מינסוטה לינקס |
| 2007 | לינדזי הארדינג | ארצות הברית ארצות הברית | אוניברסיטת דיוק | פיניקס מרקורי (הועברה למינסוטה) |
| 2008 | קנדיס פארקר | ארצות הברית ארצות הברית | אוניברסיטת טנסי | לוס אנג'לס ספארקס |
| 2009 | אנג'ל מקורטי | ארצות הברית ארצות הברית | אוניברסיטת לואיוויל | אטלנטה דרים |
| 2010 | טינה צ'ארלס | ארצות הברית ארצות הברית | אוניברסיטת קונטיקט | קונטיקט סאן |
| 2011 | מאיה מור | ארצות הברית ארצות הברית | אוניברסיטת קונטיקט | מינסוטה לינקס |
| 2012 | נקה אוגוומיקה | ארצות הברית ארצות הברית | אוניברסיטת סטנפורד | לוס אנג'לס ספארקס |
| 2013 | בריטני גריינר | ארצות הברית ארצות הברית | אוניברסיטת ביילור | פיניקס מרקורי |
| 2014 | צ'יניי אוגוומיקה | ארצות הברית ארצות הברית | אוניברסיטת סטנפורד | קונטיקט סאן |
| 2015 | ג'ול לויד | ארצות הברית ארצות הברית | אוניברסיטת נוטרדאם | סיאטל סטורם |
| 2016 | בריאנה סטיוארט | ארצות הברית ארצות הברית | אוניברסיטת קונטיקט | סיאטל סטורם |
| 2017 | קלסי פלאם | ארצות הברית ארצות הברית | אוניברסיטת וושינגטון | סן אנטוניו סטארס |
| 2018 | אייז'ה וילסון | ארצות הברית ארצות הברית | אוניברסיטת קרוליינה הדרומית | לאס וגאס אייסז |
| 2019 | ג'קי יאנג | ארצות הברית ארצות הברית | אוניברסיטת נוטרדאם | לאס וגאס אייסז |
| 2020 | סברינה יונסקו | ארצות הברית ארצות הברית | אוניברסיטת אורגון | ניו יורק ליברטי |
| 2021 | צ'ארלי קולייר | ארצות הברית ארצות הברית | אוניברסיטת טקסס | ניו יורק ליברטי (הבחירה הועברה מדאלאס דרך סיאטל) |
| 2022 | ריין הווארד | ארצות הברית ארצות הברית | אוניברסיטת קנטקי | אטלנטה דרים |
| 2023 | אליה בוסטון | ארצות הברית ארצות הברית | אוניברסיטת קרוליינה הדרומית | אינדיאנה פיבר |
| 2024 | קייטלין קלארק | ארצות הברית ארצות הברית | אוניברסיטת איווה | אינדיאנה פיבר |
1 2 3 4 5 6 7 8 9 10 11 12 13 14 15  זכתה בפרס רוקי השנה ב-WNBA
1 2 3 4 5  נבחרה למשחק האולסטאר של ה-WNBA בעונת הרוקי שלה
1 2 3  נבחרה למחליפה במשחק האולסטאר בעונת הרוקי שלה
↑  נבחרה ל-MVP של העונה הסדירה ב-WNBA בעונת הרוקי שלה